கேள்வி: ஜூல் விளைவு பற்றி விளக்கவும்.
பதில்: ஜூல் விளைவு (''Joule effect'') என்பது மின்சாரம்,வளிமம், காந்தம் ஆகியனவற்றில் நடக்கும் ஒரு சில நிகழ்வுகளைக் குறிக்கும். இந்த நிகழ்வுகளை ஜேம்ஸ் பிரிஸ்காட் ஜூல் என்ற ஆங்கில அறிவியல் அறிஞர் கண்டு பிடித்தார். அதனால் அந் நிகழ்வுகள் ஜூல் விளைவுகள் என அழைக்கப்படுகின்றன. அந்நிகழ்வுகள் கீழே கோட்பாடுகளாகக் கொடுக்கப் பட்டுள்ளன: *ஜூல் முதலாம் கோட்பாடு: ஒரு மின்கடத்தியில், மின்சாரம் பாயும் போது, வெப்பம் உண்டாகிறது. *ஜூல் இரண்டாம் கோட்பாடு: ஒரு குடுவையில் உள்ள வளிமம் அடங்கியுள்ள ஆற்றல் அதனுடைய அழுத்தம், கன அளவு ஆகிய இரண்டையும் பொறுத்ததல்ல. *காந்த வடிவ மாற்றம்: இரும்பு போன்ற காந்த இயல்பு கொண்ட ஒரு பொருளின் ஊடே காந்த விசையைச் செலுத்தும் போது, அந்தப் பொருளின் வடிவம் மாறுகிறது. *ஜூல்-தாம்சன் விளைவு: ஒரு வளிமம் விரிவடையும் போது அதன் வெப்ப நிலை மாறுவதில்லை.(ஆனால், நடை முறையில் வெப்பம் குறைகின்றது என்று இப்போது நிறுவப் பட்டுள்ளது.) *கோ-ஜூல் விளைவு: ஓர் இழுவைப் பல்லுறுப்பி(elastomer) பொருளை எடுத்து, சற்றே இழுத்துப் பின்னர் சூடு படுத்தினால், அந்தப் பொருள் (விரிவடைதற்குப் பதிலாக) சுருக்கமடைகிறது.
கேள்வி: ஜூல் விளைவு - ஜூல் முதலாம் கோட்பாடு பற்றி நீங்கள் என்ன அறிந்துள்ளீர்கள்?
பதில்: ஜூல் முதலாம் கோட்பாட்டின்படி, R என்ற அளவுள்ள மின்தடையம், I என்ற அளவுள்ள மின்னோட்டம் t என்ற நேரம் பாயும் போது, உண்டாகும் வெப்பத்தின் அளவு H எனில்: ::H = I^2Rt என அமையும்Daintith, John. (2005). Oxford Dictionary of Science. Oxford University Press.Powell, Michael. (2004). Stuff You Should Have Learned in School. New York: Barnes & Noble..
கேள்வி: ஜூல் விளைவு - கோ-ஜூல் விளைவு என்பது என்ன?
பதில்: ஒரு இழுவைப் பட்டையை(elastic band) இழுத்து, பின் அதைச் சூடு படுத்தினால், அந்தப் பட்டை விரிவடைந்து நீளுவதற்கு மாறாக, சுருங்கி நீளம் குறைகிறது. இழுவைப் பட்டைகளின் இத் தன்மையை ஜான் கோ (John Gough) என்னும் ஆங்கில மெய்நூல் அறிஞர் 1802-இல் கண்டு பிடித்தார். அதன் பின், ஜேம்சு ஜூல் மேலும் பல ஆய்வுகள் செய்து 1850-இல் ஜான் கோ கூறிய கருத்தை உறுதி செய்தார். அன்றுதொட்டு இழுவைப் பொருளின் இத் தன்மை கோ-ஜூல் விளைவு என்று பெயரிடப்பட்டு அழைக்கப் படுகின்றது. Loadman, John (2005). Tears of the Tree: The Story of Rubber -- A Modern Marvel. Oxford University Press. p. 165. . Kouhoupt, Rudy (January 1972). Heat Runs. Popular Science. Retrieved 25.4.2015 Nagdi, Khairi (1992). Rubber as an Engineering Material. Hanser Verlag. pp. 33–34. .